钦定古今图书集成/明伦汇编/氏族典/第376卷 > 董嗣晋 董嗣昌 董嗣昱
## 钦定古今图书集成/明伦汇编/氏族典/第376卷 > 董嗣晋 董嗣昌 董嗣昱

按《杭州府志》：“嗣晋与嗣昌、嗣昱兄弟三人，皆海宁诸
生。大父树父成身，世敦孝友，三人益饬躬励行，蕲不
负先训。万历乙丑岁凶时，五月苦疫，父及继母蔡皆
沈痾，三生侍疾惟谨，七日而母亡，三子饮泣事父，忧
劳益力。廿三日晋卒。六月一日，昱继卒。昌以母兄之
痛方殷，弟丧之殓更亟。时父病转剧，乃刲股和药以”
进，幸服之得苏，乃罄妻奁资具丧殓，办薪水赡弟妹，
毋伤父心。至初五日，以尽瘁亦卒。里人上其事于督
学使者，旌其闾曰：“一门三孝。”